nahid-hub/BLUGE-bengali-wikipedia-section-title-prediction huggingface dataset:
উপজেলা সৃষ্টির সাথে সাথে এ পরশুরাম উপজেলা গঠিত হয়। তৎসময়ে ১০টি ইউনিয়ন নিয়ে যাত্রা শুরু করে। গত ২০০২ সালের ২৭ শে মার্চ পরশুরাম উপজেলা ভেঙ্গে ফুলগাজী উপজেলা গঠিত হওয়ায় বর্তমানে ১টি পৌরসভা ও ৩টি ইউনিয়ন নিয়ে পরশুরাম উপজেলা। বিগত ১৯৮৩ সাল থেকে এ উপজেলার কার্যক্রম পরিচালিত হচ্ছে। কথিত আছে , অত্র এলাকায় জনৈক পরশুরাম চৌধুরী নামীয় একজন জমিদারের নামে পরশুরাম উপজেলার নামকরণ করা হয়।

সঠিক অনুচ্ছেদ শিরোনাম কোনটি?
titleA. অবস্থান ও আয়তন
titleB. প্রশাসনিক এলাকা
titleC. ইতিহাস
titleD. ভাষা ও সংস্কৃতি
উত্তর: titleC
স্যাটেলাইট বেতার ২.৩ গিগাহার্জের এস-ব্যান্ড ব্যবহার করে উত্তর আমেরিকার সারাদেশ ব্যাপী ডিজিটাল অডিও সম্প্রচারের জন্য। মোবিহো! ২.৬ গিগাহার্জে সম্প্রচার করতো, ডিজিটাল অডিও সম্প্রচারের জন্য সারা বিশ্বের অন্যান্য জায়গায় ১.৪ গিগাহার্জের এল-ব্যান্ড ব্যবহৃত হয়।  

স্যাটেলাইট বেতারের সদ্যসরা একটি রিসিভার (গ্রহণকারী যন্ত্র) কিনে নেয় এবং প্রতিমাসে সদ্যসতার অর্থ প্রদান করে অনুষ্ঠান শুনতে পারে। তারা গাড়িতে সংযুক্ত থাকা গ্রহণকারী যন্ত্র বা পরিবহনযোগ্য গ্রহণকারী যন্ত্র দ্বারাও এটি শুনতে পারে কিংবা বাড়িতে ও অফিসে ইন্টারনেটের মাধ্যমে বা পরিবহনযোগ্য তরঙ্গ গ্রহণকারী যন্ত্রকে শব্দ শোনার যন্ত্রের সাথে সংযুক্ত করেও স্যাটেলাইট বেতার শোনা যায়।

ভূ-পৃষ্ঠের স্টেশন স্যাটেলাইটে তরঙ্গ সংকেত পাঠায়, স্যাটেলাইট গুলি পৃথিবীর পৃষ্ঠতল হতে প্রায় ২২,০০০ মাইল উপর দিয়ে পৃথিবীকে প্রদর্ক্ষিণ করছে। স্যাটেলাইটগুলো এই বেতার তরঙ্গ সংকেতটি গাড়িতে ও বাড়িতে থাকা বেতার তরঙ্গ গ্রহণকারী যন্ত্রে পাঠিয়ে দেয়।. এই সংকেতের ভিতর প্রতিটি সম্প্রচার মেটা ডাটা রূপে বিশৃঙ্খল অবস্থায় থাকে। বেতার তরঙ্গ গ্রহণকারী যন্ত্রের মডিউল এই বিশৃঙ্খল ডাটাকে সুশৃঙ্খল অবস্থায় নিয়ে আসে যার কারণে সম্প্রচারের তথ্যাবালী জানা যায়। প্রতন্ত অঞ্চলে যেখানে স্যাটেলাইট সংকেত সহজে পৌছায় না সেখানে গ্রাউন্ড রিপিটারের মাধ্যমে সংকেতের উপস্থিতি রক্ষা করা হয়। এই প্রযুক্তির সারাদেশব্যাপী সম্প্রচার করা সম্ভব, যার কারণে সারাদেশের শ্রোতারা একইসাথে একই স্টেশনের অনুষ্ঠান শুনতে পায়। 

সঠিক অনুচ্ছেদ শিরোনাম কোনটি?
titleA. ইতিহাস
titleB. বিষয়বস্তু, প্রাপ্তি ও বাজারে উপস্থিতি
titleC. আফ্রিকা ও ইউরেশিয়া
titleD. সিস্টেম ডিজাইন
উত্তর: titleD
১৮২৪ সারে প্রথম অ্যাংলো বার্মা যুদ্ধের পরে ব্রিটিশরা নিম্ন বার্মা অধিকার করে, যা বর্তমান মন রাজ্যের অন্তর্ভৃক্ত। ব্রিটিশদের হস্তগত হওয়ার পর হাজার হাজার মন প্রতিবেশী সিয়াম থেকে দেশে ফেরত আসে। স্বাধীনতার প্রতিশ্রুতিতে মনরা ব্রিটিশদের পক্ষ হয়ে বার্মার বিরুদ্ধে যুদ্ধ করে। যদিও ব্রিটিশরা তাদের প্রতিশ্রুতি কোনদিন পূরণ করেনি। ঔপনিবেশিক সময়কালে অনেক ব্রিটিশ এখানে বসতি স্থাপন করে। তার মধ্যে লিটল ইংল্যান্ড নামে এলাকাটি বিখ্যাত ছিল। বর্তমানে এই সব অ্যাংলো বার্মিজ পরিবার যুক্তরাজ্য অথবা অষ্ট্রেলিয়ায় চলে যাচ্ছে।

সঠিক অনুচ্ছেদ শিরোনাম কোনটি?
titleA. মন রাজ্য
titleB. ইতিহাসঃ
titleC. ব্রিটিশদের আগমনঃ
titleD. অর্থনীতিঃ
উত্তর: titleC
ইংল্যান্ডের লর্ডসভিত্তিক ১৮ থেকে ২০ বছর বয়সী উদীয়মান খেলোয়াড়দের নিয়ে গড়া এমসিসি তরুণ ক্রিকেটারদের একাডেমিতে প্রথমবারের মতো খেলেন। ১৯৮৩ মৌসুমে সাসেক্সের পক্ষে খেলার জন্য চুক্তিবদ্ধ হন। কাউন্টি চ্যাম্পিয়নশীপের ঐ মৌসুমে ২৯.৩৫ গড়ে ৪২ উইকেট পেলেও ব্যাট হাতে তেমন সফলতা দেখাতে পারেননি। ২০ ইনিংসে অংশ নিয়ে অর্ধ-শতকের কোটা অতিক্রম করতে ব্যর্থ হন। এরপর তিনি আরও ছয় বছর সাসেক্সের সদস্য ছিলেন। ১৯৮৭ মৌসুমটি তার সেরা সময় ছিল। ৪০ ঊর্ধ্ব ব্যাটিং গড়ের পাশাপাশি ৩০-এর নিচে ৪২ উইকেট দখল করেন ডারমট রিভ।

সঠিক অনুচ্ছেদ শিরোনাম কোনটি?
titleA. কোচিংয়ে অংশগ্রহণ
titleB. ধারাভাষ্যকর্মে অংশগ্রহণ
titleC. প্রারম্ভিক জীবন
titleD. আন্তর্জাতিক ক্রিকেট
উত্তর: titleC
অফ-সাইডে তার ব্যাটিং বেশ কার্যকরী ছিল। কিশোর অবস্থায় স্পিন বোলিং করতেন। লেগ সাইড থেকে বড় ধরনের বাঁক খাওয়াতে পারতেন। পাশাপাশি অন্য দিক দিয়েও বলকে ঘুরাতে সক্ষমতা দেখাতেন।

১৮৯৩ সালে ক্লিফটন কলেজে অধ্যয়নরত অবস্থায় ১৬ বছর বয়সে লেগ ব্রেক বোলার হিসেবে আত্মপ্রকাশ ঘটে চার্লি টাউনসেন্ডের। চার খেলায় ২১ উইকেট তুলে নেন। অত্যন্ত পাতলা গড়নের হলেও অনেক বল করার ক্ষেত্রে সক্ষমতা দেখান ও লেগের দিক থেকে স্পিন করাতে পেরেছিলেন। মিডলসেক্সের বিপক্ষে এক ইনিংসে পাঁচ বল নিয়ে গড়া ওভারে ৭০ ওভার বল করেছিলেন। ঐ মৌসুমে তার কাউন্টির উইকেট-রক্ষক উইলিয়াম ব্রেইন স্ট্যাম্পিংয়ের মাধ্যমে প্রথম-শ্রেণীর ক্রিকেটে টাউনসেন্ডের বলে হ্যাট্রিক করতে সহায়তা করেছিলেন। পরের বছর টাউনসেন্ড মাঝারিমানের বোলিং করেন। তবে, গ্রেস তাকে বোলিং উপযোগী পিচে বোলিংয়ের জন্য বেশ সহায়তা করেছিলেন। ঐ সময়কার অধিকাংশ ক্রিকেট সমালোচকই কাউন্টি ক্রিকেট খেলার মতো তার যথেষ্ট শারীরিক সামর্থ্যের সীমাবদ্ধতার কথা তুলে ধরেন।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. প্রারম্ভিক জীবন
titleC. অবসর
titleD. প্রথম-শ্রেণীর ক্রিকেট
উত্তর: titleB
হিউম্যান রাইটস ওয়াচ এবং অ্যামনেস্টি ইন্টারন্যাশনালের মতো বেশিরভাগ আন্তর্জাতিক মানবাধিকার সংস্থা প্রাপ্ত বয়স্কদের মাঝে স্বেচ্ছায় সমকামিতা বিরোধী আইনের নিন্দা করে। ১৯৯৪ সাল থেকে জাতিসংঘের মানবাধিকার কমিটি সমকামিতা বিরোধী আইনকে মানবাধিকার বিরোধী আইন বলে আখ্যা দেয়। ২০০৮ সালে রোমান ক্যাথলিক চার্চ কর্তৃক প্রস্তাবিত এক প্রস্তাব জাতিসংঘ বাতিল করে দেয়। উক্ত প্রস্তাবে সমকামিদের আইনগতভাবে অপরাধী হিসেবে চিহ্নিত করে সরকারীভাবে সাজা দেয়ার কথা উল্লেখ করা হয়।

হোমোফোবিয়ার বিরোধী কার্যক্রমের অংশ হিসেবে এলজিবিটি সম্প্রদায় গৌরব পদযাত্রা এবং অন্যান্য রাজনৈতিক কর্মকান্ডের আয়োজন করে। যদিও কারো কারো মতে এসব উগ্র আচরণ এলজিবিটি সম্প্রদায়কে হাসির পাত্র বানাচ্ছে। কিছু কিছু সংগঠন ১৭ই মে হোমোফোবিয়া বিরোধী দিবস পালন করে থাকেন। ২০০৫ সালে চল্লিশটিরও বেশি দেশে এই দিবস পালিত হয়েছে।

সঠিক অনুচ্ছেদ শিরোনাম কোনটি?
titleA. অন্তর্বর্তী হোমোফোবিয়া
titleB. হোমোফোবিয়ার বিরুদ্ধে লড়াই
titleC. সাংগঠনিক হোমোফোবিয়া
titleD. সামাজিক হোমোফোবিয়া
উত্তর: titleB
১৮৬৩ সালের ২২ জুন 'চট্টগ্রাম মিউনিসিপ্যালিটি' গঠিত হয়। ১৯৮৪ সালে এর প্রশাসন ও কার্যক্রম পরিচালনার জন্য ১৮ জন কমিশনারের সমন্বয়ে পরিষদ গঠন করা হয়। সে সময়ে চট্টগ্রাম শহরের সাড়ে চার বর্গমাইল এলাকা উক্ত মিউনিসিপ্যালিটির আওতাধীন ছিল। প্রথমে ৪টি ওয়ার্ডে মিউনিসিপ্যালিটি বিভক্ত থাকলেও ১৯১১ সালে এ, বি, সি, ডি এবং ই নামে ৫টি ওয়ার্ড সৃষ্টি করা হয়। জে ডি ওয়ার্ড ছিলেন চট্টগ্রাম মিউনিসিপ্যালিটির প্রথম প্রশাসক এবং খান বাহাদুর আবদুচ ছত্তার ছিলেন প্রথম নির্বাচিত চেয়ারম্যান। পরবর্তীতে ত্রিশ বছর ধরে চেয়ারম্যান ছিলেন নূর আহমদ।

১৯৭৭ সালের ২৯ জুন চট্টগ্রাম মিউনিসিপ্যালিটির নাম পরিবর্তিত করে 'চট্টগ্রাম পৌরসভা' নামকরণ করা হয়। চট্টগ্রাম পৌরসভার প্রথম নির্বাচিত চেয়ারম্যান ছিলেন ফজল করিম। এই পৌরসভার কাজ ছিল শহুরেদের কাছ থেকে আসাম বেঙ্গল রেলওয়ে কোম্পানির হোল্ডিং ও জেটি কর, গৃহায়ণ কর, ভূমি কর এবং (১৮৯৬ সাল থেকে) পয়ঃনিষ্কাশন কর আদায় করা। ১৯০৬ সাল থেকে শুরু হয় ফেরি কর ও টোল কর আদায়। ১৯৫‌৬ সালে কর আদায়ের সাফল্যের জন্য চট্টগ্রাম পৌরসভার প্রথম সরকারি অর্থ সাহায্যের জন্য সরকারি অর্থ সাহায্যের তালিকায় নথিভুক্ত হয়।

১৯৮২ সালের ১৬ সেপ্টেম্বর চট্টগ্রাম পৌরসভাকে 'চট্টগ্রাম মিউনিসিপ্যাল কর্পোরেশনে' উন্নীত করা হয়। এই সময়ে এর আওতাধীন এলাকা হয় সর্বমোট ৬০ বর্গমাইল। প্রশাসক হিসেবে নিযুক্ত হন ব্রিগেডিয়ার মফিজুর রহমান চৌধুরী।

১৯৯০ সালের ৩১ জুলাই চট্টগ্রাম মিউনিসিপ্যাল কর্পোরেশনের নাম পরিবর্তিত করে 'চট্টগ্রাম সিটি কর্পোরেশন' নামকরণ করা হয়। সরকার কর্তৃক মাহমুদুল ইসলাম চৌধুরীকে মেয়র নিযুক্ত করা হয়। পরবর্তীতে ১৯৯৪ সালের প্রথম নির্বাচন পর্যন্ত মীর মোহাম্মদ নাছির উদ্দীন মেয়র হিসেবে দায়িত্ব পান। ১৯৯৪ সালের প্রথম নির্বাচনে এবিএম মহিউদ্দীন চৌধুরী মেয়র নির্বাচিত হন। সর্বশেষ ২০১৫ সালের সিটি কর্পোরেশন নির্বাচনে মেয়র নির্বাচিত হন আ জ ম নাছির উদ্দিন।

সঠিক অনুচ্ছেদ শিরোনাম কোনটি?
titleA. প্রশাসনিক এলাকা
titleB. ইতিহাস
titleC. জনসংখ্যা
titleD. অবস্থান ও সীমানা
উত্তর: titleB
'জিগ্স-মেদ-গ্লিং-পা তার জীবনকালে ভিক্ষুর শপথ গ্রহণ করেননি। একজন বৌদ্ধ তান্ত্রিক হয়েও তিনি বেশ কিছু নারীসঙ্গ করেছিলেন, যাদের মধ্যে গ্ত্সাং-ত্গ্যাং-রু-দ্পাল-স্দিং () নামক এক ভিক্ষুণী এবং গ্যুং-দ্রুং-'খ্যিল-বা () নামক একজন অভিজাত পরিবারের মহিলার নাম পাওয়া যায়। তিনি ন্যিন-ছে-'ওদ-জের
() নামক তার পুত্রকে সর্বসমক্ষে স্বীকার করেননি, কিন্তু তার ব্যক্তিগত প্রভাব প্রতিপত্তির ফলে ১৭৯৭ খ্রিষ্টাব্দে ন্যিন-ছে-'ওদ-জের একজন অবতারী লামা হিসেবে স্বীকৃতি পেয়ে যান।

সঠিক অনুচ্ছেদ শিরোনাম কোনটি?
titleA. শিষ্য
titleB. রচনা
titleC. ব্যক্তিগত জীবন
titleD. প্রথম জীবন
উত্তর: titleC
এই টুর্নামেন্টে ম্যাচের সংখ্যা ৬০টি, এর মধ্যে পুরুষদের ৩৫টি ও মহিলাদের ১৫টি। পুরুষদের ১৬টি ও মহিলাদের ১০টি দল এতে অংশ নিচ্ছে। ম্যাচগুলোর ভেন্যু হিসেবে মিরপুর শেরে বাংলা জাতীয় ক্রিকেট স্টেডিয়াম, চট্টগ্রাম জহুর আহমেদ চৌধুরী স্টেডিয়াম এবং সিলেট বিভাগীয় স্টেডিয়ামে বিশ্বকাপের খেলা হবে। এছাড়া ফতুল্লার খান সাহেব ওসমান আলী স্টেডিয়াম এবং বিকেএসপিকেও বিশ্বকাপের ভেন্যু হিসেবেও নির্বাচন করা হয়। আর মহিলা ইভেন্টের জন্য কক্সবাজার ক্রিকেট স্টেডিয়াম নির্বাচন করা হয়।

সঠিক অনুচ্ছেদ শিরোনাম কোনটি?
titleA. মাঠ
titleB. লোগো
titleC. অংশগ্রহণকারী দল
titleD. সময়সূচী
উত্তর: titleA
কোন আন্তর্জাতিক সফর বাদেই দক্ষিণ আফ্রিকা দল তিন মৌসুম অতিবাহিত করে। এ সময়ে ১৯২৫-২৬ মৌসুমের পূর্বে টেলর নাটাল থেকে ট্রান্সভালে চলে যান। নতুন দলের সাথে প্রথম মৌসুম বেশ সফলভাবে পার করেন। কারি কাপের শিরোপা জয়ে নেতৃত্ব দেন ও ৬৮.৮০ গড়ে ৩৪৪ রান তুলেন। পরের মৌসুমে ৮০.১৬ গড়ে ৪৮১ রান করে ট্রান্সভালের শিরোপা অক্ষুণ্ন রাখতে সহায়তা করেন।

১৯২৭-২৮ মৌসুমে ইংল্যান্ড দক্ষিণ আফ্রিকায় পাঁচ-টেস্টের সিরিজ খেলার জন্য আসে। টেলর তখন অধিনায়কের দায়িত্বের বাইরে অবস্থান করেন ও নামি ডিন তার স্থলাভিষিক্ত হয়েছিলেন। ঘরোয়া ক্রিকেটে অধিনায়ক হিসেবে সফলতা লাভের প্রেক্ষিতে নামি ডিনকে দক্ষিণ আফ্রিকা দলের অধিনায়ক হিসেবে ঘোষণা করা হয়। ১৯২৭-২৮ মৌসুমে সফরকারী ইংরেজ দলের বিপক্ষে পূর্বেকার সফরে নেতৃত্বদানকারী হার্বি টেলরকে বড় ধরনের খেলায় চাপ অনুভব করায় নামি ডিনকে এ অধিনায়কত্ব প্রদান করা হয়েছিল।

তাস্বত্ত্বেও তিনি দেশের শীর্ষসারির ব্যাটসম্যান হিসেবে সর্বসমক্ষে তুলে ধরেন ও সিরিজে রান সংগ্রহের দিক দিয়ে শীর্ষে ছিলেন। জোহেন্সবার্গের প্রথম টেস্টে তিনি ৩১ ও ৪ রান তুলেন যাতে সফরকারী দল দশ উইকেটে জয় পায়। কেপ টাউনের দ্বিতীয় টেস্টে ৬৮ ও ৭১ করেন। তন্মধ্যে, দ্বিতীয় ইনিংসে মিক কোমেইলের সাথে ১১৫-রানের জুটি গড়েছিলেন। তৃতীয় টেস্টে অর্ধ-শতক করার পর চতুর্থ টেস্টের প্রথম ইনিংসে সেঞ্চুরি করেন। এরফলে দল চার উইকেটে জয় তুলে নেয় এবং সিরিজকে ১-১ ব্যবধানে এগিয়ে নিয়ে যায় ও সজীব রাখে। উইজডেন টেলরের ১০১ রানের ইনিংস সম্পর্কে মূল্যায়ণ করে যে, ‘তিনি বোলিংয়ের উপর ছড়ি ঘুরিয়েছেন ও তারপর স্বাভাবিকভাবে রান তুলতে থাকেন। ১৭০ রানের মধ্যে তার ১০১ রানটি এসেছিল দুই ঘণ্টা ও পঁচিশ মিনিটে।’ পঞ্চম ও চূড়ান্ত টেস্টে দক্ষিণ আফ্রিকা আট উইকেটে বিজয়ী হয় ও সিরিজ জয় করে। তার টেস্ট খেলোয়াড়ী জীবনের প্রথমবারের মতো সিরিজে পরাজিত দলের সদস্য হননি। সিরিজ শেষে টেলর দক্ষিণ আফ্রিকার সর্বোচ্চ রান সংগ্রাহক হন ৪১২। তবে, কিছুটা ব্যবধানে ব্যাটিং গড়ে বব ক্যাটারল এগিয়েছিলেন।

সঠিক অনুচ্ছেদ শিরোনাম কোনটি?
titleA. বিশ্ব র‌্যাঙ্কিং
titleB. ১৯২৭-২৮ ইংল্যান্ড সফর
titleC. ১৯৩১-৩২ অস্ট্রেলিয়া সফর
titleD. অর্জনসমূহ
উত্তর: titleB
গন্ধগোকুল নিশাচর। খাটাশের বিভিন্ন প্রজাতির মধ্যে এরাই মানুষের বেশি কাছাকাছি থাকে। দিনের বেলা বড় কোনো গাছের ভূমি সমান্তরাল ডালে লম্বা হয়ে শুয়ে থাকে, লেজটি ঝুলে থাকে নিচের দিকে। মূলত ফলখেকো হলেও কীটপতঙ্গ, শামুক, ডিম-বাচ্চা-পাখি, ছোট প্রাণী, তাল-খেজুরের রসও খায়। অন্য খাদ্যের অভাবে মুরগি-কবুতর ও ফল চুরি করে। এরা ইঁদুর ও ফল-ফসলের ক্ষতিকর পোকামাকড় খেয়ে কৃষকের উপকার করে। গন্ধগোকুলের ধূসর রঙের এই প্রাণীটির অন্ধকারে অন্য প্রাণীর গায়ের গন্ধ শুঁকে চিনতে পারার অসাধারণ ক্ষমতা রয়েছে। প্রায় পোলাও চালের মতো তীব্র গন্ধ ছড়িয়ে থাকে। একসময় এর শরীরের গন্ধ উৎপাদনকারী গ্রন্থি থেকে নিঃসৃত রস সুগন্ধি তৈরিতে ব্যবহূত হতো। বর্তমানে কৃত্রিম বিকল্প সুগন্ধি তৈরি হয়।

সঠিক অনুচ্ছেদ শিরোনাম কোনটি?
titleA. উপপ্রজাতি
titleB. আবাস
titleC. আকার
titleD. স্বভাব
উত্তর: titleD
নেল্লোর চোল, পল্লব, পন্ড্য, মৌর্য্য সাম্রাজ্য, চেদি রাজবংশের খারভেলা, সাতবাহন, কাকাতী, কালিঙ্গ সাম্রাজ্যের পূর্বগঙ্গা সাম্রাজ্য, বিজয়নগর সাম্রাজ্য, কর্ণাটকের নওয়াব ও অন্যান্য রাজবংশের শাসনের অধীনে ছিল।

নেল্লোর তানজভুর মৌর্য সাম্রাজ্যের অধীনে প্রথম রাজেন্দ্র চোল শাসিত চোলার সময় থেকে অস্তিত্ব ছিল এবং খ্রিষ্টপূর্ব তৃতীয় শতাব্দীতে অশোকের শাসন ছিল। পল্লব রাজবংশের শাসকদের দ্বারা নেল্লোর অধীগ্রহণ করা হয় এবং এটি ৬ ষ্ঠ শতকের শেষের দিকে পর্যন্ত স্থায়ী ছিল, পরবর্তীকালে চোলার শাসকরা দীর্ঘকাল ধরে নেল্লোরকে শাসন করে। তেলেগু চোল ১৩ শতকের পতনের সাথে মিলিত হয়েছেন। তামিল শিলালিপিতে থেকে জানা যায় ত্রৈয়দশ শতাব্দীর ত্রয়োদশ শতাব্দীতে পতন না হওয়া পর্যন্ত চোল রাজ্যের অংশ ছিল নেল্লোর। পরে এটি কাকাতী, বিজয়নগর সাম্রাজ্য, গোলকুন্ডার সুলতানাত, মুগল সাম্রাজ্যের অংশ হয়ে ওঠে এবং আর্কোট নওয়াব ১৮ শতকে ব্রিটিশ কর্তৃক আর্কোট নওয়াব থেকে নেল্লোরকে নিয়ে নেওয়া হয়েছিল এবং ব্রিটিশ ভারতে মাদ্রাজ প্রেসিডেন্সির অংশ ছিল।

তেলেগু ভাষার উত্থানে এবং অন্ধ্র প্রদেশের রাজ্যের গঠনে শহরটির গুরুত্বপূর্ণ ভূমিকা ছিল। অন্ধ্রপ্রদেশ গঠনের জন্য মৃত্যু পর্যন্ত উপস্তিত ছিলেন নেল্লোরের পোট্রি শ্রীরামুলু।

সঠিক অনুচ্ছেদ শিরোনাম কোনটি?
titleA. মিডিয়া
titleB. জনসংখ্যার উপাত্ত
titleC. ইতিহাস
titleD. শিক্ষা
উত্তর: titleC
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জন ম্যাকিলরেইদ। ১২ আগস্ট, ১৮৮৬ তারিখে ওভালে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

ইংল্যান্ড অভিমুখে অস্ট্রেলিয়ার পঞ্চম দল হিসেবে খেলার সুযোগ পান। ১৮৮৬ সালে দলের সাথে ইংল্যান্ড গমন করেন। তবে, মাঝারিমানের সফলতা লাভ করেছিলেন তিনি। তিন টেস্টের গড়া সিরিজের সবকটি টেস্টেই সফরকারী দল পরাজয়বরণ করেছিল। ইংল্যান্ডের পিচে রক্ষণাত্মক খেলার সাথে তেমন পরিচিত না থাকায় সফলতা পাননি। সামগ্রীকভাবে এ সফরে ১৬.২৫ গড়ে মাত্র ৫২০ রান তুলতে পেরেছিলেন জন ম্যাকিলরেইদ। সফরের শেষদিকে তার খেলার উত্তরণ লক্ষ্য করা যায়। লন্ডনে সিরিজের তৃতীয় টেস্টে খেলার সুযোগ পান। তবে, মাত্র ২ ও ৭ রান তুলতে সক্ষম হয়েছিলে। ঐ টেস্টে অস্ট্রেলিয়া দল ইনিংসের ব্যবধানে পরাজিত হয়।

সঠিক অনুচ্ছেদ শিরোনাম কোনটি?
titleA. অবসর
titleB. আন্তর্জাতিক ক্রিকেট
titleC. প্রথম-শ্রেণীর ক্রিকেট
titleD. ব্যক্তিগত জীবন
উত্তর: titleB
১৯৬৯-৭০ মৌসুম থেকে মৌসুম ১৯৮০-৮১ মৌসুম পর্যন্ত ফিল কার্লসনের প্রথম-শ্রেণীর খেলোয়াড়ী জীবন চলমান ছিল। ১৮ বছর বয়সে কুইন্সল্যান্ডের পক্ষে সেঞ্চুরি করে সংবাদের শিরোনামে চলে আসেন। পরবর্তী সময়গুলোয়ও এ ধারা অব্যাহত রাখেন। কিন্তু, শক্তিশালী অস্ট্রেলিয়া দলে নিজেকে তুলে ধরতে ব্যর্থ হয়েছিলেন। দীর্ঘদেহের অধিকারী, ব্যাটিংয়ে দক্ষতার পরিচয় দিয়েছেন ড্রাইভের মাধ্যমে। এছাড়াও, স্লিপ ফিল্ডার হিসেবেও সুনাম কুড়িয়েছেন। ১৯৭৭-৭৮ মৌসুমে ৪৫.৯৬ গড়ে ৫৯১ ও ১৯৭৮-৭৯ মৌসুমে ৪০.৩৩ গড়ে ৪৪৮ রান তুলেছেন। 

মাত্র ১৮ বছর বয়সে ১৯৬৯-৭০ মৌসুমে ওলুনগাব্বার ব্রিসবেন ক্রিকেট গ্রাউন্ডে ভিক্টোরিয়ার বিপক্ষে ব্যাটসম্যান হিসেবে কুইন্সল্যান্ডের পক্ষে প্রথম-শ্রেণীর ক্রিকেটে অভিষেক পর্ব সম্পন্ন হয় ফিল কার্লসনের। নিজস্ব দ্বিতীয় খেলায় ৮৫ রান তুলেন। বিকল্প বোলার হিসেবেও বোলিং করতে শুরু করেন। ১৯৭১-৭২ মৌসুমে প্রথম সেঞ্চুরির সন্ধান পান। একই মৌসুমে প্রথমবারের মতো পাঁচ-উইকেটের সন্ধান পান তিনি।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. ব্যক্তিগত জীবন
titleC. ল্যাঙ্কাশায়ার লীগে অংশগ্রহণ
titleD. প্রথম-শ্রেণীর ক্রিকেট
উত্তর: titleD
জীবনানন্দ দাশ ১৮৯৯ খ্রিষ্টাব্দের ১৮ ফেব্রুয়ারি ব্রিটিশ ভারতের বেঙ্গল প্রেসিডেন্সির (বর্তমানে বাংলাদেশ) অন্তর্গত বরিশাল শহরে জন্মগ্রহণ করেন। তাঁর পূর্বপুরুষগণ বাংলাদেশের ঢাকা জেলার বিক্রমপুর পরগণার নিবাসী ছিলেন। পিতামহ সর্বানন্দ দাশগুপ্ত (১৮৩৮-৮৫) বিক্রমপুর থেকে বরিশালে স্থানান্তরিত হন। সর্বানন্দ দাশগুপ্ত জন্মসূত্রে হিন্দু ছিলেন; পরে ব্রাহ্মধর্মে দীক্ষা নেন। তিনি বরিশালে ব্রাহ্ম সমাজ আন্দোলনের প্রাথমিক পর্যায়ে অংশগ্রহণ করেন এবং তাঁর মানবহিতৈষী কাজের জন্যে ব্যাপকভাবে সমাদৃত হন। জীবনানন্দের পিতা সত্যানন্দ দাশগুপ্ত সর্বানন্দের দ্বিতীয় পুত্র। সত্যানন্দ দাশগুপ্ত (১৮৬৩-১৯৪২) ছিলেন বরিশাল ব্রজমোহন স্কুলের শিক্ষক, প্রাবন্ধিক, বরিশাল ব্রাহ্ম সমাজের সম্পাদক এবং ব্রাহ্মসমাজের মুখপত্র "ব্রাহ্মবাদী" পত্রিকার প্রতিষ্ঠাতা-সম্পাদক।

জীবনানন্দের মাতা কুসুমকুমারী দাশ ছিলেন গৃহস্থ, কিন্তু তিনি কবিতা লিখতেন। তাঁর সুপরিচিত কবিতা "আদর্শ ছেলে" (আমাদের দেশে হবে সেই ছেলে কবে/কথায় না বড় হয়ে কাজে বড়ো হবে) আজও শিশুশ্রেণির পাঠ্য। জীবনানন্দ ছিলেন পিতামাতার জ্যেষ্ঠ সন্তান; তাঁর ডাকনাম ছিল মিলু। তাঁর ভাই অশোকানন্দ দাশ ১৯০৮ খ্রিষ্টাব্দে এবং বোন সুচরিতা দাশ ১৯১৫ খ্রিষ্টাব্দে জন্মগ্রহণ করেন। পিতা কম বয়সে স্কুলে ভর্তি হওয়ার বিরোধী ছিলেন বলে, বাড়িতে মায়ের কাছেই জীবনানন্দের বাল্যশিক্ষার সূত্রপাত।

ভোরে ঘুম থেকে উঠেই পিতার কণ্ঠে উপনিষদ আবৃত্তি ও মায়ের গান শুনতেন। লাজুক স্বভাবের হলেও মিলুর খেলাধুলা, বাগান করা, ভ্রমণ ও সাঁতারের অভ্যাস ছিল। ছেলেবেলায় মামার সঙ্গে বহু জায়গায় বেড়িয়েছেন। শৈশবে একবার কঠিন অসুখে পড়েন। স্বাস্থ্য উদ্ধারের জন্যে মাতা ও মাতামহ হাসির গানের কবি চন্দ্রনাথের সাথে লক্ষ্মৌ, আগ্রা, দিল্লী প্রভৃতি স্থান ভ্রমণ করেন। জন্মসূত্রে তাঁর পদবি "দাশগুপ্ত" হলেও তিরিশের দশকের শুরুতে জীবনানন্দ "গুপ্ত" বর্জন করে কেবল দাশ লেখা শুরু করেন।

সঠিক অনুচ্ছেদ শিরোনাম কোনটি?
titleA. পুনরায় কলকাতা গমন
titleB. গ্রন্থাবলি
titleC. জন্ম ও শৈশব
titleD. গল্পগ্রন্থ ও উপন্যাস
উত্তর: titleC
উন্নত ও অনুন্নত স্যানিটেশন বলতে বোঝানো হয়, মানবর্জ্য এবং গৃহস্থালীর বিষয়াবলি ব্যবস্থাপনা। এই বিষয়টি মূলত বিশ্বসাস্থ্যসংস্থা/ইউনিসেফ কর্তৃক পানি সরবরাহ এবং পয়ঃনিষ্কাশনের জন্য যৌথ মনিটোরিং অভিযান এর ঘোষিত স্যানিটেশনের মিলেনিয়াম ডেভেলপমেন্ট গোলের লক্ষ্য বর্ণনা করার জন্য নির্দেশক হিসেবে ব্যবহৃত হয়।

সঠিক অনুচ্ছেদ শিরোনাম কোনটি?
titleA. উন্নত ও অনুন্নত স্যানিটেশন
titleB. নিদের্শক জীবসমূহ
titleC. খাদ্য শিল্প খাত
titleD. উন্নয়নশীল দেশসমূহ
উত্তর: titleA
সাধারণত একবারে ৯-১২টি ডিম পাড়ে। ডিমগুলো পীতাভ রঙের হয়। ডিমের মাপ ৪.৯ × ৩.৬ সেন্টিমিটার। কেবল স্ত্রী হাঁস ডিমে তা দেয়। পুরুষ মান্দারিন এসময় আশেপাশেই থাকে আর বাসা পাহারা দেয়। ডিম ফোটার সময় হলে পুরুষ হাঁস দূরে চলে যায়। শিকারী প্রাণী বাসার কাছাকাছি এলে মা হাঁস ডেকে ডেকে তাদের দূরে সরিয়ে নেয়। ২৮-৩০ দিন পর ডিম ফুটে ছানা বের হয়। কয়েক ঘণ্টার ব্যবধানে সব ডিম ফুটে যায়। ডিম ফোটা শেষ হলে মা হাঁস মাটি থেকে ছানাদের নেমে আসার জন্য ডাক দেয়। কোটর বা গর্ত থেকে ছানারা শূন্যে ঝাঁপ দেয় আর আশ্চর্যজনক ভাবে কোন রকম গুরুতর আঘাত ছাড়াই নিরাপদে মাটিতে নেমে আসে আর মায়ের পিছু পিছু কাছাকাছি জলাশয়ে যেয়ে নামে। এসময় পুরুষ মান্দারিন ফিরে এসে ছানা আর স্ত্রী হাঁসের সাথে মিলিত হয়। ৪০ থেকে ৪৫ দিন পর ছানারা উড়তে শেখে আর নতুন ঝাঁকে যেয়ে যোগ দেয়।

সঠিক অনুচ্ছেদ শিরোনাম কোনটি?
titleA. প্রজনন
titleB. সন্তান প্রতিপালন
titleC. বিস্তৃতি
titleD. ডাক
উত্তর: titleB
আশুগঞ্জ উপজেলার মধ্যাংশে আশুগঞ্জ সদর ইউনিয়নের অবস্থান। এ ইউনিয়নের উত্তর-পূর্বে দুর্গাপুর ইউনিয়ন; পূর্বে তালশহর পশ্চিম ইউনিয়ন ও ব্রাহ্মণবাড়িয়া সদর উপজেলার নাটাই উত্তর ইউনিয়ন; দক্ষিণ-পূর্বে ব্রাহ্মণবাড়িয়া সদর উপজেলার নাটাই দক্ষিণ ইউনিয়ন ও সাদেকপুর ইউনিয়ন; দক্ষিণে তারুয়া ইউনিয়ন; দক্ষিণ-পশ্চিমে আড়াইসিধা ইউনিয়ন; পশ্চিমে চর চারতলা ইউনিয়ন এবং উত্তরে মেঘনা নদী, কিশোরগঞ্জ জেলার ভৈরব পৌরসভা ও ভৈরব উপজেলার আগানগর ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. যোগাযোগ ব্যবস্থা
titleC. অবস্থান ও সীমানা
titleD. ইতিহাস
উত্তর: titleC
"ফ্রিডম অফ স্পিচে "এক মফস্বল শহরের মিটিং দেখানো হয়েছে, যেখানে একটি নতুন স্কুল গঠন সংক্রান্ত আলাপ চলছে। ছবিতে একমাত্র ভিন্নমত পোষণকারী ব্যক্তি জিম এজারটন দাঁড়িয়ে আছেন। আগের স্কুলটি অগ্নিবিধ্বস্ত হয়ে গেছে। চিত্রগুলোকে কল্পনাতে গুছিয়ে আনার পর রকওয়েল সিদ্ধান্ত নিলেন তার ভেরমন্টের প্রতিবেশীদের মডেল হিসেবে ব্যবহার করবেন। নীল-কলারের বক্তা একটি মোটা শার্ট আর চামড়ার জ্যাকেট পরে আছেন। তার হাতদুটো নোংরা, অন্য যে কারও থেকে তার চেহারা গাঢ়। জমায়েতের অন্যরা সাদা শার্ট, টাই আর জ্যাকেট পরে আছেন। যদিও এঁদের একজনের হাতে বিয়ের আংটি দৃশ্যমান, বক্তার হাত খালি। এজারটনের তারুণ্য এবং কর্মঠ হাতগুলোর সঙ্গে মানিয়ে গেছে পুরোনো দাগযুক্ত জ্যাকেট। অথচ অন্যান্য উপস্থিত ব্যক্তিবর্গের পোশাক চমৎকার এবং পরিপাটি। তারা সবাই এজারটনের চেয়ে বয়সে বড়ও বটে। তাকে দেখানো হয়েছে"ঋজুভাবে দাঁড়ানো, খোলা মুখ, উজ্জ্বিল চোখদুটো স্থির, মনের কথা বলছে মানুষটা, বন্ধনমুক্ত আর নির্ভীক।" এজারটনকে চিত্রিত করা হয়েছে অনেকটা আব্রাহাম লিঙ্কনের মতো করে।"দ্য ওয়াল স্ট্রীট জার্না"লের ব্রুস কোলের মতে, ছবিটি অনেকটা যেন শহরের বাৎসরিক বিবরণী সামনে নিয়ে আলোচনায় লিপ্ত এক জমায়েতের মতো। জন আপডাইক বলেছেন, ছবিটা ঠিক শৈল্পিক তুলির আঁচড়ে আঁকা হয়নি। রবার্ট স্কোলস বলেন, ছবিটি যে কোন দর্শনার্থির মনোযোগ কেড়ে নিতে পারে, সেই সঙ্গে একাকী ওই বক্তার জন্য তার মনে জাগিয়ে তুলবে শ্রদ্ধা।

সঠিক অনুচ্ছেদ শিরোনাম কোনটি?
titleA. সৃজন
titleB. সমালোচকদের মন্তব্য
titleC. নেপথ্য কথা
titleD. বর্ণনা
উত্তর: titleD
১৯৪৭ সালে মুম্বাইয়ে জন্মগ্রহণ করেন অমল আল্লানা। তার পিতার নাম এব্রাহিম আলকাজি এবং মাতার নাম রোশন আলকাজি। তার বাবা ছিলেন আরব বংশোদ্ভূত ও তার মাতা এসেছিলেন গুজরাতি ইসমাইল খোজা পরিবার থেকে। তার বাবা ছিলেন ভারতের বিখ্যাত মঞ্চনাটক পরিচালক এবং "ন্যাশনাল স্কুল অফ ড্রামা"র প্রথম পরিচালক।

বাবা থিয়েটার অঙ্গনে বিখ্যাত বলে খুব ছোট বয়স থেকেই অমল ভারতের বিখ্যাত মঞ্চ সংশ্লিষ্ট ব্যক্তিদের কাছ থেকে দেখতে পেয়েছিলেন। মঞ্চনাটক পরিচালক আলেক পদমসী ছিলেন তার মামা। এছাড়া তার ভাই ফয়সাল আলকাজি পরবর্তী জীবনে মঞ্চনাটক পরিচালক হিসেবে আত্মপ্রকাশ করেছিলেন।

স্কুলজীবন শেষ করার পর তিনি ন্যাশনাল স্কুল অব ড্রামায় ভর্তি হন। সেখান থেকেই তিনি স্নাতক হন এবং সেখানে থেকে নির্দেশনায় গিরিশ ঘোষ পুরস্কার ও সেরা ছাত্র বিভাগে "ভারত পুরস্কার" লাভ করেন।

১৯৬৯ সালে তিনি আগের পূর্ব জার্মানি সরকারের থেকে বৃত্তি লাভ করেন ও উচ্চশিক্ষার্থে পূর্ব জার্মানি গমন করেন। এছাড়াও তিনি অধিকতর জ্ঞানার্জনের জন্য জাপান গমন করেছিলেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন ও শিক্ষা
titleB. ব্যক্তিগত জীবন
titleC. গ্রন্থতালিকা
titleD. কর্মজীবন
উত্তর: titleA
১৪ জুন, ২০১০ সালে, রবার্ট ডাউনি জুনিয়র এবং তার স্ত্রী সুজান ডাউনি, ওয়ার্নার ব্রস. প্রোডাকশন কোম্পানি ভিত্তিক তাদের নিজস্ব প্রযোজনা সংস্থা অধিকারী টীম ডাউনি নামক কোম্পানী  গঠন করেন। এবং ডেভিড গ্যামবিনোকে এই প্রডাকশনের একজন সাময়িক উৎপাদনের প্রেসিডেন্ট পদে নির্বাচন করেন। তাদের প্রথম উৎপাদন প্রকল্পেটি হল ইউকাটান, এটি হল একটি চুরির চলচ্চিত্র, মূলত নিজের জন্য একটি তারকা বাহন হিসেবে স্টিভ ম্যাকুইন দ্বারা কাজ করেছেন। কলাম্বিয়া পিকচার্স ২০ অক্টোবর ঘোষণা দেয় যে, 'নিল স্ট্রস অ কথাসাহিত্য ২০০৯ সালে বিক্রিত জরুরী অধিকারী প্রাপ্ত ছিলেন! এই বই আপনার জীবন রক্ষা করতে চায়। বই একটি বৈশিষ্ট্য উত্পাদিত মধ্যে উন্নত করা হয় টিম ডাউনি দ্বারা।

তারা এক সঙ্গে আরো ঘনিষ্ঠভাবে জোরদার কাজ করতে নেমেছেন। তাদের কোম্পানির প্রথম চলচ্চিত্রটি হল "দ্য জাজ্‌" 

সঠিক অনুচ্ছেদ শিরোনাম কোনটি?
titleA. ২০০৮-বর্তমান: ব্লকবাস্টার চলচ্চিত্র এবং আরও সাফল্য
titleB. আসক্তি এবং অপ্রমাদ
titleC. প্রযোজক
titleD. রাজনৈতিক দৃষ্টিভঙ্গি
উত্তর: titleC
লীলা রায় ভারতবর্ষের স্বাধীনতা সংগ্রামের একজন নেত্রী ছিলেন । এজন্য কয়েকবার তাঁকে কারা বরণ করতে হয়। তিনি মহিলা সমাজে মুখপত্র হিসেবে “জয়শ্রী” নামে একটি পত্রিকা বের করেন। লীলা রায় ছবি আঁকতেন এবং গান ও সেতার বাজাতে জানতেন। দেশভাগের দাঙার সময় তিনি নোয়াখালীতে গান্ধীজীর সাথে দেখা করেন।তিনি দিপালী সংঘ নামে একটি প্রতিষ্ঠান প্রতিষ্ঠা করেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. রাজনীতি
titleC. জন্ম ও পারিবারিক জীবন
titleD. শিক্ষা
উত্তর: titleB
লিচম্যান আইওয়ার ডেস মোইনেসে জন্মগ্রহণ করেন। তার মাতা ক্লোরিস (ওয়ালেস; ১৯০১-১৯৬৭) এবং পিতা বার্কলি ক্লেইবর্ন "বাক" লিচম্যান (১৯০৩-১৯৫৬)। বাক তার পারিবারিক লিচম্যান লাম্বার কোম্পানিতে কাজ করতেন। ক্লোরিস তার পিতামাতার তিন কন্যার মধ্যে সর্বজ্যেষ্ঠ। তার মেজো বোন ক্লেইবর্ন ক্যারি (১৯৩২-২০১০) একজন অভিনেত্রী ও গায়িকা ছিলেন এবং ছোট বোন ম্যারি। তার মাতামহী ছিলেন বোহিমিয়ান (চেক) বংশোদ্ভূত।

কৈশোরে লিচম্যান সপ্তাহান্তে ডেস মোইনেসের ড্রেক বিশ্ববিদ্যালয়ে স্থানীয় তরুণদের সাথে মঞ্চনাটকে কাজ করতেন। হাই স্কুল পাস করার পর তিনি ইলিনয় স্টেট বিশ্ববিদ্যালয়ে নাট্যতত্ত্বে ভর্তি হন এবং পরে নর্থওয়েস্টার্ন বিশ্ববিদ্যালয়ে ভর্তি হন। নর্থওয়েস্টার্নে তিনি গামা ফি বেটা দলের সদস্য ছিলেন এবং তার সহপাঠি ছিলেন পরবর্তী সময়ের হাস্যরসাত্মক অভিনয়শিল্পী পল লিন্ড ও শার্লট রে। ১৯৪৬ সালে তিনি মিস শিকাগো হিসেবে ২০তম মিস আমেরিকা সুন্দরী প্রতিযোগিতায় অংশগ্রহণের পর টেলিভিশন ও পরে চলচ্চিত্রে অভিনয় শুরু করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. প্রারম্ভিক কর্মজীবন
titleC. প্রারম্ভিক জীবন
titleD. পুরস্কার প্রাপ্তি
উত্তর: titleC
আপনার কর্মজীবন ভবিষ্যত বাড়ানোর জন্য আপনার নির্বাচিত বিশেষত্ব উপর ফোকাস করতে পারবেন আগে নমনীয় ব্যবস্থাপনা কোর্স একটি সাধারণ প্রথম বছর ভাগ। গবেষণামূলক এবং ঐচ্ছিক মডিউলগুলি শিক্ষার্থীদের বিশেষ আগ্রহের ক্ষেত্রগুলিতে তাদের গবেষণায় মনোনিবেশ করার জন্য যথেষ্ট সুযোগ দেয়। একটি নির্বাচন তালিকা থেকে শিক্ষার্থী কিছু নির্বাচনী মডিউল (ঐচ্ছিক কোর্স) বেছে নিতে সক্ষম:


সঠিক অনুচ্ছেদ শিরোনাম কোনটি?
titleA. কোর এবং মেজর পাঠ্যক্রম
titleB. কর্মদক্ষতা
titleC. প্রধান কোর্স বিবরণ
titleD. ঐচ্ছিক কোর্স
উত্তর: titleD